ബ്രഹ്മപുത്ര നദിയില് രണ്ടു യാത്രാബോട്ടുകള് കൂട്ടിയിടിച്ച് ഒരു മരണം നിരവധി പേരെ കാണാതായി ദിസ്പുര്: അസമില് ബ്രഹ്മപുത്ര നദിയില് രണ്ടു യാത്രാബോട്ടുകള് കൂട്ടിയിടിച്ച് ഒരു സ്ത്രീ മരിച്ചു. 30 പേരെ കാണാതായിതായി ദേശീയ മാധ്യമങ്ങള് റിപ്പോര്ട്ടു ചെയ്തു. ഇരുബോട്ടുകളിലുമായി കുറഞ്ഞത് 100 പേരെങ്കിലും യാത്ര ചെയ്തിരുന്നതായി ദൃക്സാക്ഷികള് പറഞ്ഞു. ഗുവാഹത്തിയില്നിന്ന് ഏകദേശം 350 കിലോമീറ്റര് അകലെയുള്ള ജോര്ഹത്തിലെ നിമാതി ഘട്ടിലാണ് അപകടം നടന്നത്. സംസ്ഥാന ദുരന്ത നിവാരണ സേനയുടെ നേതൃത്വത്തില് രക്ഷാ പ്രവര്ത്തനങ്ങള് പുരോഗമിക്കുകയാണ്.കേന്ദ്ര മന്ത്രി അമിത് ഷാ സംഭവത്തിനുശേഷം വിളിച്ചെന്നും എല്ലാ സഹായങ്ങളും വാഗ്ദാനം ചെയ്തെന്നും അസം മുഖ്യമന്ത്രി ഹിമന്ത ബിശ്വ ശര്മ പറഞ്ഞു.